CELEX: 32021D1746
Language: el
Date: 2021-09-28 00:00:00
Title: Απόφαση (ΕΕ) 2021/1746 του Συμβουλίου της 28ης Σεπτεμβρίου 2021 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de España

4.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 350/3
               
            
         ΑΠΟΦΑΣΗ (ΕΕ) 2021/1746 ΤΟΥ ΣΥΜΒΟΥΛΙΟΥ
         της 28ης Σεπτεμβρίου 2021
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de España
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 16ης Ιουλίου 2021 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España (ECB/2021/29) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Το 2018, η Banco de España επέλεξε την προσωρινή κοινοπραξία επιχειρήσεων Mazars Auditores, S.L.P. - Mazars, SA ως εξωτερικούς της ελεγκτές για τα οικονομικά έτη 2018 έως 2020, με τη δυνατότητα παράτασης της θητείας τους για τα οικονομικά έτη 2021 και 2022.
                  
               
                     (3)
                  
                  
                     Η θητεία των σημερινών εξωτερικών ελεγκτών της Banco de España, η προσωρινή κοινοπραξία επιχειρήσεων Mazars Auditores, S.L.P. - Mazars, SA, έληξε μετά τον έλεγχο για το οικονομικό έτος 2020 σύμφωνα με την απόφαση (ΕΕ) 2018/1518 του Συμβουλίου (2).
                  
               
                     (4)
                  
                  
                     Η Banco de España προτίθεται να παρατείνει τη θητεία της προσωρινής κοινοπραξίας επιχειρήσεων Mazars Auditores, S.L.P. - Mazars, SA για τα οικονομικά έτη 2021 και 2022. Η εν λόγω παράταση είναι δυνατή σύμφωνα με τις συμβατικές ρυθμίσεις μεταξύ της Banco de España και της προσωρινής κοινοπραξίας επιχειρήσεων Mazars Auditores, S.L.P. - Mazars, SA.
                  
               
                     (5)
                  
                  
                     Το Διοικητικό Συμβούλιο της ΕΚΤ συνέστησε τον διορισμό της προσωρινής κοινοπραξίας επιχειρήσεων Mazars Auditores, S.L.P. - Mazars, SA ως εξωτερικών ελεγκτών της Banco de España για τα οικονομικά έτη 2021 και 2022.
                  
               
                     (6)
                  
                  
                     Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/ΕΚ του Συμβουλίου (3) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 3 αντικαθίσταται από το ακόλουθο κείμενο:
            
               
                  «3.   Εγκρίνεται ο διορισμός της προσωρινής κοινοπραξίας επιχειρήσεων Mazars Auditores, S.L.P. - Mazars, SA ως των εξωτερικών ελεγκτών της Banco de España για τα οικονομικά έτη 2021 και 2022.».
               
            
         
         
            Άρθρο 2
            Η παρούσα απόφαση παράγει αποτελέσματα την ημερομηνία της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 28 Σεπτεμβρίου 2021.
            
               
                  Για το Συμβούλιο
               
               
                  Η Πρόεδρος
               
               S. KUSTEC
            
         
         
            (1)  ΕΕ C 299 της 27.7.2021, σ. 2.
         
            (2)  Απόφαση (ΕΕ) 2018/1518 του Συμβουλίου, της 9ης Οκτωβρίου 2018, για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banco de España (ΕΕ L 256 της 12.10.2018, σ. 63).
         
            (3)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).